Lupa- ja valvontaviranomaisen kokonaiskustannuksiin vaikuttavat muun muassa toimiluvanhakijoiden ja myönnettävien toimilupien määrä sekä toimilupajärjestelmän ulkopuolinen tarjonta. Vaikka täsmällisiä arvioita viranomaisen henkilöstötarpeesta ei ole mahdollista tehdä, sen arvioidaan lisääntyvän huomattavasti nykyisestä.
Lisäksi tarvitaan rahoitusta uusien tehtävien mukaisiin ict-järjestelmiin.  Tavoitteena on, että lupa- ja valvontatoiminnan kustannukset katettaisiin jatkossa pääosin toimiluvanhaltijoilta perittävillä toimilupa- ja valvontamaksuilla.